ྒོམ་པ་ལ་དབང་། འབྲས་བུ་ལོངས་སྐུ་ཐོབ། གསུང་གི་བྱིན་རླབས་ཞུགས་པར་གྱུར་པར་བསམས་ལ་བློ་གཞག ཡང་བླ་
མའི་ཐུགས་ཀའི་ཧཱུྃ་ལས་འོད་ཟེར་སྔོན་པོ་འཕྲོས། རང་གི་སྙིང་གར་ཐིམ་པས་ཤེས་རབ་ཡེ་ཤེས་ཀྱི་དབང་ཐོབ། ཡིད་ཀྱི་དྲི་མ་དག ཕོ་ཉའི་ལམ་བསྒོམ་པ་ལ་དབང༌། འབྲས་བུ་ཆོས་སྐུ་ཐོབ། ཐུགས་ཀྱི་བྱིན་རླབས་ཞུགས་པར་
གྱུར་པར་བསམས་ལ་བློ་གཞག ཡང་བླ་མའི་གནས་གསུམ་ལས་འོད་ཟེར་དཀར་དམར་མཐིང་གསུམ་འཕྲོས། རང་གི་ལུས་ངག་ཡིང་གསུམ་ལ་ཐིམ་པས་དབང་བཞི་པ་ཐོབ། སྒོ་གསུམ་གྱི་དྲི་མ་བག་ཆགས་དང་བཅས་པ་
ཡང་བླ་༔
མཁའ་སྤྱོད་ཆོས་སྐོར་

امو
།དག ལམ་ཕྱག་རྒྱ་ཆེན་པོ་བསྒོམ་པ་ལ་དབང༌། འབྲས་བུ་ངོ་བོ་ཉིད་སྐུ་ཐོབ། སྐུ་གསུང་ཐུགས་ཡོན་ཏན་ཕྲིན་ལས་དང་བཅས་པའི་བྱིན་རླབས་ཞུགས་པར་གྱུར་པར་བསམས་ལ་འཛིན་མེད་དུ་བློ་གཞག ཡང་
ངག་ཏུ། དུས་གསུམ་སངས་རྒྱས་ཐམས་ཅད་ཀྱི་ངོ་བོ་དཔལ་ལྡན་བླ་མ་དམ་པ་ལ་གསོལ་བ་འདེབས་སོ། །བདག་གི་རྒྱུད་བྱིན་གྱིས་བརླབ་ཏུ་གསོལ། ཞེས་བརྗོད་ཅིང༌། གསོལ་བ་བཏབ་པས། བླ་མ་དེ་ཉིད་དབུའི་གཙུག་ཏོར་ནས་
མར་འོད་དུ་ཞུ།
གདན་སེང་ཁྲི་ནས་ཡར་འོད་དུ་ཞུ་བ་ཐུགས་ཀའི་ཐད་དུ་འོད་དམར་སེར་ལི་ཁྲིའི་མདོག་ཅན་སྣུམ་ལ་འདྲིལ་བ་བདེ་བ་ཆེན་པོའི་རང་བཞིན་དུ་གྱུར་པ་དེ་ཉིད་བདེ་ཧྲིལ་གྱིས་བྱུང་ནས། རང་གི་སྤྱི་གཙུག་ནས་
ཞུགས། སྙིང་གའི་བཾ་ཡིག་དམར་པོ་དེ་ཉིད་ལ་སིབ་སྟེ་ཐིམ་པས། བཾ་ཡིག་དེ་ཉིད་ཇེ་ཆེར་སོང་ནས་འཇའ་ཡལ་བ་ལྟ་བུར་གྱུར་པར་བསམས་ལ། བླ་མ་དང་རང་སེམས་དབྱེར་མེད་དུ་འདྲེས་པའི་གཤིས་སྐྱེ་མེད་སྟོང་ཉིད་དུ་རྗེན་ནེ་
བ། གདངས་འགག་མེད་མོས་གུས་སུ་ལམ་མེ་བའི་ངང་དུ་གྱུར་པ་ལ་ཇི་ཙམ་གནས་ཀྱི་བར་དུ་མཉམ་པར་གཞག དེ་ནས། རང་གི་སྙིང་གར་ཨེ་ཨེ་ལས་ཆོས་འབྱུང་གྲུ་གསུམ་དམར་པོ་ཉིས་བརྩེགས་ཀྱི་སྟེང་དུ་ཨ་ལས་ཟླ་བའི་དཀྱིལ་འཁོར་
છછછછ
གྱི་དབུས་སུ་བཾ་ཡིག་དམར་པོའི་མཐར་གཡོན་སྐོར་དུ། ཨོཾ་ཨོཾ་ཨོཾ། སརྦ་བུདྡྷ་ཌཱ་ཀི་ནཱི་ཡེ། བཛྲ་ཝརྞ་ནཱི་ཡེ། བཛྲ་བཻ་རོ་ཙ་ནཱི་ཡེ། ཧཱུྃ་ཧཱུྃ་ཧཱུྃ། ཕཊ་ཕཊ་ཕཊ་སྭཱ་ཧཱ། ཞེས་པའི་སྔགས་ཕྲེང་གིས་བསྐོར་བ་ལས་འོད་ཟེར་
697

མཁའ་སྤྱོད་ཆོས་སྐོར་
འཕྲོས། ལུས་ཐམས་ཅད་གང༌། ལུས་ངག་ཡིད་གསུམ་གྱི་སྡིག་སྒྲིབ་ཐམས་ཅད་དག ལུས་འོད་ཀྱི་གོང་བུར་གྱུར། དེ་ཡོངས་སུ་གྱུར་པ་ལས། རང་ཉིད་རྡོ་རྗེ་རྣལ་འབྱོར་མའི་སྐུར་གྱུར་པ་ནི། སྣ་ཚོགས་པདྨ་དང་ཉི་མའི་
གདན་ལ་ཞབས་གཡས་བརྐྱངས་པས་དུས་མཚན་མ་དམར་མོའི་ནུ་མའི་སྟེང་ནས་མནན་པ། གཡོན་བསྐུམས་པས་འཇིགས་བྱེད་ནག་པོའི་མགོ་བོ་རྒྱབ་ཏུ་བལྟབས་ནས་མནན་པ། སྐུ་མདོག་དམར་མོ་བསྐལ་བའི་མེ་ལྟ་བུའི་གཟི་
བརྗིད་ཅན། ཞལ་གཅིག་ཕྱག་གཉིས་སྤྱན་གསུམ་དག་པ་མཁའ་སྤྱོད་དུ་གཟིགས་པ། ཕྱག་གཡས་པས་རྡོ་རྗེས་མཚན་པའི་གྲི་གུག་ཐུར་དུ་བརྐྱངས་ནས་འཛིན་པ། གཡོན་པས་ཐོད་པ་ཁྲག་གིས་གང་བ་སྟེང་ཕྱོགས་སུ་བཟུང་ནས་
ཞལ་གྱེན་ལ་ཕྱོགས་པས་གསོལ་བ། ཕྲག་པ་གཡོན་པར་རྡོ་རྗེས་མཚན་པའི་ཁ་ཊཱཾ་ག་ལ་ཌཱ་མ་རུ་དང༌། དྲིལ་བུ་དང་། འཕན་རྩེ་གསུམ་པ་འཕྱང་བཞིན་པ་བསྣམས་པ། དབུ་སྐྲ་ནག་པོ་སིལ་བུར་གྱུར་པས་སྐུ་སྐེད་ཡན་ཆད་
ཁེབས་པ། ལང་ཚོ་དར་ལ་བབ་ཅིང་འདོད་པའི་ནུ་འབུར་རྒྱས་པ། བདེ་བ་སྐྱེད་པའི་ཉམས་ཅན། མི་མགོ་སྐམ་པོ་ལྔའི་དབུ་རྒྱན་དང༌། སྐམ་པོ་ལྔ་བཅུའི་དོ་ཤལ་ཅན། གཅེར་བུ་ཕྱག་རྒྱ་ལྔས་བརྒྱན་པ། རྣམ་སྣང་གི་ཅོད་པན་
ཅན། ཡེ་ཤེས་ཀྱི་མེ་འབར་བའི་དབུས་ན་བཞུགས་པའོ། །དེའི་སྙིང་གར་ཨེ་ཨེ་ལས་ཆོས་འབྱུང་གྲུ་གསུམ་དམར་པོ་ཉིས་བརྩེགས་ཀྱི་སྟེང་དུ་ཟླ་བའི་དཀྱིལ་འཁོར་གྱི་དབུས་སུ་བཾ་ཡིག་དམར་པོའི་མཐར་གཡོན་སྐོར་དུ་སྔགས་ཀྱི་
698

اجو
བཅུ་ཐམ་པ་
།ཕྲེང་བས་བསྐོར་བ། དེ་ལས་འོད་ཟེར་འཕྲོས་ཏེ་བ་སྤུའི་བུ་ག་ནས་ཕྱིར་སོང༌། རིགས་དྲུག་གི་སེམས་ཅན་ཐམས་ཅད་ལ་ཕོག་པས་སྡིག་སྒྲིབ་བག་ཆགས་དང་བཅས་པ་སྦྱངས། དེ་ཐམས་ཅད་རྡོ་རྗེ་རྣལ་
འབྱོར་མའི་སྐུར་གྱུར། འབར་བའི་ཕྱག་རྒྱ་དཔྲལ་བའི་དབྱིངས་སུ་གཡོན་དུ་ལན་གསུམ་བསྐོར་ཞིང་། ཕྱྀ། རང་གི་སྙིང་གའི་བྃ་ཡིག་ལས་འོད་ཟེར་འཕྲོས་པས་འོག་མིན་ནས་རྗེ་བཙུན་རྡོ་རྗེ་རྣལ་འབྱོར་མ་ལ་ཕྱོགས་བཅུའི་དཔའ་བོ་དང་རྣལ་
འབྱོར་མ་ཐམས་ཅད་ཀྱིས་བསྐོར་བ་དང༌། འགྲོ་བ་རྣལ་འབྱོར་མར་གྱུར་པ་ཐམས་ཅད་ཀྱང་བདག་ཉིད་ལ་ཐིམ་པར་གྱུར། ཛཿཧཱུྃ་བཾ་ཧོཿ ཞེས་པ་ཕྱག་རྒྱ་དང་བཅས་པས། གཉིས་སུ་མེད་པར་ཐིམ། ཡེ་ཤེས་པ་བཅུག་པའི་བདེ་བ་ཆེན་
པོའི་རྐྱེན་གྱིས་རང་གི་སྙིང་གའི་བཾ་ཡིག་འོད་དུ་ཞུ་བ་ལས། དབུས་སུ་སྲོག་གི་ངོ་བོ་བཻ་ཡིག་དང༌། འབྱུང་བཞིའི་ཡི་གེ་ཡ་ར་ལ་ཝའི་ཡི་གེར་གྱུར་པ། མཐའ་སྐོར་དུ་སྔགས་ཕྲེང་ཡིག་འབྲུ་སུམ་ཅུ་རྩ་གཉིས་དང་ལྡན་པ། དེ་
རྣམས་ལྷར་གསལ་བ་ནི། དབུས་སུ་རྣལ་འབྱོར་མ་དམར་མོ། མདུན་དུ་དཀར་མོ། གཡོན་དུ་ལྗང་གུ། རྒྱབ་ཏུ་དམར་མོ། གཡས་སུ་སེར་མོ། མཐའ་སྐོར་གྱི་རྣལ་འབྱོར་མ་རྣམས་དམར་མོ། དེ་ཐམས་ཅད་ཀྱང་ཞལ་གཅིག་
ཕྱག་གཉིས་སྤྱན་གསུམ་དག་པ་མཁའ་སྤྱོད་དུ་གཟིགས་པ། ཕྱག་གཡས་པས་རྡོ་རྗེ་མཚན་པའི་གྲི་གུག་ཐུར་དུ་བརྐྱངས་ནས་འཛིན་པ། གཡོན་པས་ཐོད་པ་ཁྲག་གིས་གང་བ་སྟེང་ཕྱོགས་སུ་བཟུང་ནས་ཞལ་གྱེན་ལ་ཕྱོགས་པས་
699

མཁའ་སྤྱོད་ཆོས་སྐོར་
གསོལ་བ།_ཕྲག་པ་གཡོན་པ་ལ་རྡོ་རྗེས་མཚན་པའི་ཁ་ཊཱཾ་ག་ལ་ཌཱ་མ་རུ་དང༌། དྲིལ་བུ་དང་། འཕན་རྩེ་གསུམ་པ་འཕྱང་བཞིན་པ་བསྣམས་པ། དབུ་སྐྲ་ནག་པོ་སིལ་བུར་གྱུར་པས་སྐུ་སྐེད་ཡན་ཆད་ཁེབས་པ།_ ལང་ཚོ་དར་ལ་
བབ་ཅིང་འདོད་པའི་ནུ་འབུར་རྒྱས་པ། བདེ་བ་སྐྱེད་པའི་ཉམས་ཅན། མི་མགོ་སྐམ་པོ་ལྔའི་དབུ་རྒྱན་དང༌། སྐམ་པོ་ལྔ་བཅུའི་དོ་ཤལ་ཅན། གཅེར་བུ་ཕྱག་རྒྱ་ལྔས་བརྒྱན་པ། ཞབས་གཡས་བརྐྱངས་ཤིང་གཡོན་བསྐུམས་པས་
འཇིགས་བྱེད་དང་དུས་མཚན་མ་མནན་པ། ཡེ་ཤེས་ཀྱི་མེ་འབར་བའི་དབུས་ན་བཞུགས་པར་གྱུར། ཅེས་བརྗོད་ཅིང་གསལ་འདེབས་པའམ། བསམས་པས་ཀྱང་རུང་སྟེ། ལུས་དཀྱིལ་གསལ་གདབ། པད་སྐོར་གྱི་མཐར་འཁྱུད་རྒྱ་བྱས་ལ། ྃཨོཾ་ཡོ་ག་
ཤུདྡྷསརྦ་དྷརྨཱཡོ་ག་ཤུདྡྷ྅ཧཾ། ཐབས་ཤེས་གཉིས་སུ་མེད་པའི་བདེ་ཆེན་གྱི་ཡེ་ཤེས་སུ་བདག་ཉིད་རྣམ་པར་དག་ལ། དེ་བཞིན་དུ་ཆོས་ཐམས་ཅད་ཀྱང་དག་གོ་སྙམ་པའི་ང་རྒྱལ་གཟུང་ཞིང་རིག་པ་འཛིན་མེད་དུ་གཞག དེ་ནས་གོ་ཆ་བཅིང་བ་
ནི། རང་ཉིད་རྣལ་འབྱོར་མར་གསལ་བའི་ཕྱིའི་གནས་རྣམས་སུ་ཟླ་བའི་དཀྱིལ་འཁོར་གྱི་སྟེང་དུ། ལྟེ་བར་ཨོཾ་བཾ་དམར་མོ་རྡོ་རྗེ་ཕག་མོ། སྙིང་གར་ཧཾ་ཡཽ་སྔོན་མོ་གཤིན་རྗེ་མ། ཁར་ཧྲི་མོོ་དཀར་མོ་རྨོངས་བྱེད་མ། དཔྲལ་བར་ཧྲི་
ཧྲི་སེར་མོ་སྐྱོད་བྱེད་མ། སྤྱི་གཙུག་ཏུ་ཧཱུྃ་ཧཱུྃ་ལྗང་གུ་སྐྲག་བྱེད་མ། ཡན་ལག་ཐམས་ཅད་ལ་ཕཊ་ཕཊ་དུང་ཀ་ཙཎྜི་ཀཱའི་ངོ་བོར་གྱུར། ཅེས་བརྗོད་ཅིང་བསམ། དེ་ནས་ངག་བཟླས་ནི། ལུས་དཀྱིལ་གྱི་གཙོ་མོའི་ཐུགས་ཀར་ཆོས་འབྱུང་གྲུ་
700

ام هو
བཅུ་གཅིག་
།གསུམ་དམར་པོ་ཉིས་བརྩེགས་ཀྱི་ནང་དུ་ཟླ་བའི་དཀྱིལ་འཁོར་གྱི་དབུས་སུ་བཾ་ཡིག་གི་མཐར་སྔགས་ཕྲེང་ཁ་དོག་དམར་པོས་གཡོན་དུ་བསྐོར་བ། དེ་ལས་འོད་ཟེར་དམར་པོ་དཔག་ཏུ་མེད་པ་
འཕྲོས། སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས། སངས་རྒྱས་ཐམས་ཅད་མཆོད། དེ་རྣམས་ཀྱི་བྱིན་རླབས་ནུས་མཐུ་ཐམས་ཅད་འོད་ཟེར་དམར་པོའི་རྣམ་པར་སྤྱན་དྲྭངས། སྔགས་ཕྲེང་ལ་ཐིམ་པས་རྒྱུད་བྱིན་གྱིས་བརླབས་
པར་གྱུར། ཅེས་བརྗོད་ཅིང༌། དེ་ལྟ་བུའི་དམིགས་པ་དང་མ་བྲལ་པར། ཨོཾ་རུ་ཙི་ར་མ་ཎ་པྲ་བརྟ་ཡ་ཧཱུྃ།..ནོར་བུ་རྒྱས་པའི་གཞལ་མེད་ཁང་གི་གཟུངས་ལས་གསུངས་པའི་ཕྲེང་སྔགས་སོ། །མཆན། ཨོཾ་ཨོཾ་ཨཻ། སརྦ་བུདྡྷ་ཌཱ་ཀི་ནཱི་ཡེ། བཛྲྀ་ཝརྞ་ནཱི་ཡེ། བཛྲ་བཻ་
རོ་ཙ་ནཱི་ཡེ། ཧཱུྃ་ཧཱུྃ་ཧཱུྃ། ཕཊ་ཕཊ་ཕཊ་སྭཱ་ཧཱ། བརྒྱ་རྩ་ལ་སོགས་པ་ཅི་ཙམ་དམ་བཅས་པ་བཟླ། ཡིད་བཟླས་ནི། སྙིང་གའི་ཆོས་འབྱུང་ཟླ་བ་ཡིག་འབྲུ་དང་བཅས་པ། བདེ་བ་སྐྱེད་པར་འདོད་ན་གསང་གནས་དང༌། མི་རྟོག་པ་སྐྱེད་པར་འདོད་ན་ལྟེ་བར་ཕབ་སྟེ། སྔགས་
ཕྲེང་ལན་གསུམ་མམ་བདུན་ལ་སོགས་པར་བཀླག་པའི་ཚུལ་དུ་སེམས་གཏད་ནས་རླུང་ཁ་སྦྱོར་ཅི་ཐུབ་འཛིན། ཡང་ཆོས་འབྱུང་གི་མདུན་རྒྱབ་སྤངས་པའི་གྲྭ་བཞིར་དགའ་བ་འཁྱིལ་པ་གཡོན་སྐོར་དུ་འཁོར་བ་ལ་སེམས་གཏད་པས་བདེ་བའི་ཡེ་ཤེས་བསྐྱེད་པར་བསམས་ལ་རླུང་ཁ་སྦྱོར་
་་དང་གསང་གནས་སུ་དགའ་འཁྱིལ་གཡོན་སྐོར་དུ་ཤུགས་དྲག་ཏུ་འཁོར་བ་ལ་སེམས་གཏད་དེ་རླུང་ཁ་སྦྱོར་གཟུང༌། དགའ་འཁྱིལ་གཉིས་མཐར་སྙིང་གའི་བཾ་ཡིག་ལ་ཐིམ་པར་བསམས་ཏེ་ཞར་བྱུང་གི་རྫོགས་རིམ་གཉིས་བསྒོམ།། ༈ །།རྫོགས་རིམ་
གཟུང་། 701

མཁའ་སྤྱོང་ཆོས་སྐོར་
དངོས་ཀྱི་རྩ་དབུ་མ་ཁ་དབྱེ་བ་དང༌། དབྱེ་ནས་བསྒོམས་པ་ལ། རླུང་ལུས་ལ་གནས་པས་བདེ་བ་སྒྲུབ་པ་དང༌། སེམས་ལ་གནས་པས་འཇའ་ལུས་སྒྲུབ་པ་རྣམས་མན་ངག་ལྟར་བསྒོམ། དེའི་མཐར་ནང་གི་མཁའ་སྤྱོད་སྒྲུབ་པའི་བསམ་མི་ཁྱབ་ཐུན་མོང་མ་ཡིན་པ་རྣམས་ཀྱི་དམིགས་པ་ཇི་
ལྟར་རིགས་པའི་མཐར། འཛིན་མེད་ཀྱི་ངང་དུ་ཅི་གནས་གཞག དེའི་ངང་ལས་རང་ཉིད་ཐུན་མཚམས་ཀྱི་རྗེ་བཙུན་མ་རྒྱན་དང་ཕྱག་མཚན་མེད་པའི་སྐུར་ལྡང་ཞིང་གོ་ཆ་བགོ་བ་ནི། རང་ཉིད་རྡོ་རྗེ་རྣལ་འབྱོར་མར་གསལ་བའི་གནས་རྣམས་སུ་ཟླ་བའི་དཀྱིལ་འཁོར་གྱི་
སྟེང་དུ། ལྟེ་བར་ཨོཾ་བཾ་དམར་མོ་རྡོ་རྗེ་ཕག་མོ། ཞེས་པ་ནས། ཕཊ་ཕཊ་དུད་ཀ་ཙཎྜི་ཀཱའི་ངོ་བོས་མཚན་པར་གྱུར། ཅེས་བརྗོད། བསྲུང་བ་ནི། ལག་པ་གཡོན་པའི་སྡིགས་མཛུབ་ཀྱིས་སེ་གོལ་ཕྱོགས་གཡོན་སྐོར་དང་མཚམས་གཡས་
སྔགས་བརྗོད་པ་ནི། ཤར་དང་སྟེང་དུ། ཨོཾ་སུམྦྷ་ནི་སུམྦྷ་ཧཱུྃ་ཧཱུྃ་ཕཊ། ཁྭ་གདོང་མ་སྔོན་མོ་ཤར་དང༌། ཁཎྜ་རོ་ཧི་དམར་མོ་སྟེང་། བྱང་དུ། ཨོཾ་གྲྀཥྞ་གྲྀཧྞ་ཧཱུྃ་ཧཱུྃ་ཕཊ།..འུག་གདོང་མ་ལྗང་མོ་བྱང༌། ནུབ་དང་འོག་ཏུ། ཨོཾ་གྲྀཧྞ་པ་ཡ་གྲྀཧྞ་པ་ཡ་ཧཱུྃ་ཧཱུྃ་ཕཊ། .ཁྱི་གདོང་མ་
དམར་མོ་ནུབ་དང༌། ཁཎྜ་རོ་ཧི་དམར་མོ་འོག ལྷོར། ཨོཾ་ཨཱ་ན་ཡ་ཧོཿབྷ་ག་ཝཱན་བིདྱཱ་རཱ་ཛ་ཧཱུྃ་ཧཱུྃ་ཕཊ།...ཕག་གདོང་མ་སེར་མོ་ལྷོར། ༈ ཤར་ལྷོར། ཨོཾ་སུམྦྷ་ནི་སུམྦྷ་ཧཱུྃ་ཧཱུྃ་ཕཊ། ཤར་ལྷོར་གཤིན་རྗེ་མ་སྔོ་སེར། ལྷོ་ནུབ་ཏུ། ཨོཾ་གྲྀཧྞ་གྲྀཧྞ་ཧཱུྃ་ཧཱུྃ་ཕཊ།.ལྷོ་
ནུབ་ཏུ་གཤིན་རྗེ་ཕོ་ཉ་མ་སེར་ངམར། ནུབ་བྱང་དུ། ཨོཾ་གྲྀཧྞ་པ་ཡ་གྲྀཧྞ་པ་ཡ་ཧཱུྃ་ཧཱུྃ་ཕཊཾ། ནུབ་བྱང་དུ་གཤིན་རྗེ་མཆེ་བ་མ་ངམར་ལྗང་། བྱངཤར་དུ། ཨོཾ་ཨཱ་ན་ཡ་ཧོཿབྷ་ག་ཝཱན་བིདྱཱ་རཱ་ཛ་ཧཱུྃ་ཧཱུྃ་ཕཊ། བྱང་ཤར་དུ་གཤིན་རྗེ་འཇོམས་མ་ལྗང་སྔོན་ཏེ། སྒོ་མཚམས་མ་བརྒྱད་
702

།ཀ་ཞལ་གཅིག་ཕྱག་བཞི་མ། དང་པོ་གཉིས་ཌཱ་མ་རུ་དང་ཁ་ཊཱཾ་ག འོག་མ་གཉིས་གྲི་ཐོད་ཐོགས་པ་གྲངས་མེད་པ་སྤྲོས་པས་བགེགས་རྣམས་ཚར་གཅོད་ཅིང་སྲུང་བའི་གུར་དུ་བཞུགས་པར་བསམ། མཆན། དགེ་བ་འདི་ཡིས་མྱུར་དུ་
བདག སོགས་བསྔོ་བ་དང༌། མཁའ་སྤྱོད་ཞལ་བཟང་བལྟ་བའི་སྨོན་ལམ། ཕུན་ཚོགས་དགེ་ལེགས་སོགས་ཀྱི་བཀྲ་ཤིས་བྱའོ། །ཐུན་མཐར་གཏོར་མ་དབུལ་ན། བསམ་མི་ཁྱབ་ཀྱི་ཉམས་ལེན་གྲུབ་རྗེས། རང་ཐུན་མཚམས་ཀྱི་ལྷར་གསལ་བས། མངོན་རྟོགས་ན་བཞུགས་པ་
ལྟར་གྱི་གཏོར་བསྔོ་དང༌། དེའི་རྗེས་ཆོས་སྐྱོང་སྲུང་མ། དུར་བདག མཁའ་འགྲོ་སྤྱི་གཏོར། གཞི་བདག་སོགས་ཐམས་ཅད་ལ་འབུལ་ཚུལ་ཕྱག་ལེན་ལྟར་བྱས་རྗེས། རང་ཉིད་ལ་གོ་ཆ་དང་བསྲུང་བ། བསྔོ་བ་སྨོན་ལམ། བཀྲ་ཤིས་སོགས་གོང་བཞིན་མཛད་དོ། །འདི་ནི་ཐུན་མོང་
མ་ཡིན་པའི་རྒྱུན་གྱི་ཉམས་ལེན་རྒྱས་པའི་གོ་རིམ་མ་འཁྲུལ་བར་གསུང་རྒྱུན་ལྟར་ཕྱོགས་གཅིག་ཏུ་བཀོད་པ་སྟེ། རང་གི་ཉམས་ལེན་དང་། ཉམས་ཁྲིད་ཚུལ་བཞིན་སྐྱོང་བའི་རྡོ་རྗེའི་སློབ་བུ་རྣམས་ལ་ཕན་པའི་བསམ་པ་དང་། ཁྱད་པར་ནོར་འཛིན་དབང་མོ་ཀུན་དགའ་ཆོས་འཛིན་སྒྲོལ་མའི་ཚེ
ཐུགས་དམ་ཉམས་བཞེས་སུ། ཁྱབ་བདག་རྡོ་རྗེ་འཆང་ཆེན་པོ་རྨོར་ཆེན་ཆོས་ཀྱི་རྒྱལ་པོའི་ཞབས་རྡུལ་སྤྱི་བོས་མཆོད་ཅིང༌། གསུང་གི་བདུད་རྩི་མྱོང་བའི་བཀའ་འབངས་ཀྱི་རིག་པ་འཛིན་པ་ངག་དབང་ཀུན་དགའ་ལེགས་པའི་འབྱུང་གནས་ཀྱིས་ཟིན་བྲིས་སུ་བགྱིས་པའོ། །འདིས་ཀྱང་རྗེ་
བཙུན་གོང་མའི་ཐུགས་དམ་གྱི་སྙིང་པོ་གསང་ཆེན་སློབ་བཤད་ཟབ་མོའི་བསྟན་པ་དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག། །།མངྒ་ལཾ།། འདི་ལྟར་ཉམས་ལེན་མ་ནུས་ན། ཚར་ཆེན་རྡོ་རྗེ་འཆང་ཆེན་པོས་མཛད་པའི་མངོན་རྟོགས་ལྟར་ཉམས་སུ་བླངས་ན་ཆག་མེད་ཀྱི་དོན་ཚང་
བཅུ་གཉིས་

ཞིང༌། དཔེ་འདི་ཁྲིད་ལེགས་པར་ཐོབ་པ་རྣམས་ལ་བསྟན་གྱི། བྱིན་རླབས་ཙམ་ཐོབ་པ། ཤེས་ཤིང་མཁས་པར་རློམ་པ་རྣམས་ལ་མི་སྟོན་ཅིང་གསང་བར་མཛད་དུ་གསོལ།། །།སརྦ་མངྒ་ལཾ།།